Aalborg Stiftstidende, 1837-09-02
Kjøbenhavn, den 27de August. Det er blevet meddeelt Collegialtidendens Redaction, at det kongelige Sundheds-Collegium den 21de Juli sidstleden var samlet i Secretair Langgaards orthopædiske Anstalt, for at gjøre sig bekjendt med Localet, Behandlingsmaaden og Resultatet af samme i de Aar, Anstalten har bestaaet. J første Henseende fandt Sundheds=Collegiet ikke andet tilbage at ønske, end en Udvidelse af Opholdsværelserne for de Syge Forhold til disses forøgede Antal. Iøvrigt fandtes Leiligheden benyttet paa den for Patienterne fordeelagtigste Maade og Savnet af det rummeligere Locale blev for Tiden mindre føleligt, da det fordeelagtige Veirlig tillod Patienternes Ophold i fri Luft den største Deel af Dagen. J Henseende til Behandlingsmaaden fandtes Maskinerierne anvendte paa en hensigtsmæssig Maade, og Maskiner og Bandager forarbeidede fortrinligt godt. Gymnastik, der som bekjendt er et fortrinligt Middel til at understøtte Curen, anvendes med Held, og Sundheds=Collegiet overbeviste sig herom, ikke blot ved at undersøge de gymnastiske Apparater, men ogsaa vedat overvære Patienternes Afbenyttelse af disse. For Brugen af Søbade er sørget ved en smagfuld Badeanstalt ved Stranden. Naar hertil regnes den meget fordeelagtige Beliggenhed af Stedet i Henseende til frisk Luft, de mange Indretninger i Værelserne og i den rummelige Have, beregnede paa Patienternes Adspredelse, og endelig den Omsorg, der er dragen for den egentlige Lægepleie ved den assisterende Læge, Bataillonschirurg Toft, saa fandt Sundheds=Collegiet, at dette Kongerigets eneste orthopædiske Jnstitut fortjente enhver Understøttelse og Opmuntring. Flere af bemeldte Collegii Medlemmer kjende meget heldige Resultater af Jnstitutets Tilværelse, og Sundheds=Collegiet troer med bedste Overbeviisning at kunne anbefale Secretair Langgaards orthopædiske Anstalt til almindelig Tillid, og ønsker, at han ved denne Tillid maa finde en nogenlunde Erstatning for de store i Pengeudlæg og den fortjenstfulde Nidkjærhed, der umiskjendeligen har været anvendt ved Jnstitutets Oprettelse og under dets hele Virksomhed. - Ligeledes har den Committee, der ved bemeldte Jnstituts Oprettelse i Aaret 1834, efter Directeurens, Secretair Langgaards Ønske, traadte sammen for at have Tilsyn med dets Fremgang, ved at besøge Jnstitutet, overbeviist sig om, at hans Bestræbelser ere lykkedes særdeles vel. - Foruden den heldige Fremgang, det der foretagne Curer have havt, og hvorom Sundheds=Collegiets ovenstaaende Vidnesbyrd er saa fuldkommen tilfredsstillende, har Committeen med Glæde bemærket den Orden og Reenlighed, der hersker i Jnstitutet, den Omhu, der vises Patienterne ved at opmuntre dem ved Musik og uskyldig Lege, den Anstand og gode Tone, der finder Sted mellem Patienterne selv, og den Omsorg, Directeuren har for deres religiøse Sands og for deres Dannelse derved, at der hveranden Søndag holdes Gudstjeneste i selve Jnstitutet, at den undervises i Religion, Historie, Geographi, Regning og Sprog og de qvindelige Elever tillige øves i hensigtsmæssige Haandarbeider. Committeen nærer derfor det Ønske, at dette helde bringende Jnstitut maa vedblive at have den Fremgang, som dets uegennyttige Bestyrer saa meget fortjener. J Kornvarer er saare liden Omsætning. Gammelt Byg har været mere søgt, fordi det næsten mangler; det er bleven betalt med 3 Rbd. 32 s. her. Rug er lavere; den vedholdende Tilførsel fra Østersøen giør, at temmelig betydelige Partier oplægges, og Prisen paa østersøisk god utørret Vare, har stillet sig paa 5 Mk. 4-8 s. Bco. I Hvede gjøres ikke meget. Havre flauere; til Forbruget sælges lidet til 2 Rbd. 32-56 s. Raps er stivere. Vi vide endnu ikke i om efter Hamborg=Posten igaar er gjort Handeler til over 7 (Handelst.) Rbd., skjøndt Sælgerne holder høiere.